21. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 356 της 17/23 Αυγ. 1984 (ΦΕΚ Α΄ 121) Καθορισμός Λεπτομερειών για το Διαχωρισμό του Κοινού Σώματος των Αξιωματικών Αδελφών Νοσοκόμων των Ενόπλων Δυνάμεων. Έχοντας υπόψη: 1.Τις διατάξεις του άρθρ. 5 του Νόμ. 1407/1983 «Χρόνος γάμου και άδεια εγκυμοσύνης – τοκετού για τις εθελόντριες και εφέδρους αξιωματικούς και υπαξιωματικούς των Ενόπλων Δυνάμεων και άλλες διατάξεις». (ΦΕΚ 185/1983 Τ Α΄). 2.Την με αριθ. 3/Σ.3/84 πρόταση του Συμβουλίου Αρχηγών των Γενικών Επιτελείων. 3.Την με αριθ. 329/84 πρόταση του Συμβουλίου της Επικρατείας. 4.Την ΥΙ/10.1.1984 Απόφαση του Πρωθυπουργού για «μεταβίβαση αρμοδιοτήτων του Υπουργού Εθνικής Άμυνας στον Υπουργό Αναπληρωτή Εθνικής Άμυνας». (ΦΕΚ 6/10.1.1984 Τ.Β΄) αποφασίσαμε: Κατανομή Αξιωματικών Αδελφών ΝοσοκόμωνΚριτήρια Άρθρ.1.-1.Το Κοινό Σώμα των Αξιωματικών Αδελφών Νοσοκόμων διαχωρίζεται και οι Αξιωματικοί Αδελφές Νοσοκόμες που ανήκουν σ’ αυτό κατανέμονται στους τρεις Κλάδους των Ενόπλων Δυνάμεων όπως παρακάτω: α)Οι Αξιωματικοί Αδελφές Νοσοκόμες που είχαν ενταχθεί στους τρεις Κλάδους των Ενόπλων Δυνάμεων, πριν από την εφαρμογή του Ν.Δ. 1032/71, επανέρχονται στον Κλάδο των Ενόπλων Δυνάμεων που ανήκαν πριν από την ενοποίηση. β)Οι Αξιωματικοί Αδελφές Νοσοκόμες, που ονομάστηκαν Ανθυπολοχαγοί από τη σύσταση του Κοινού Σώματος μέχρι και το έτος 1981, κατανέμονται αριθμητικά στους τρεις Κλάδους των Ενόπλων Δυνάμεων σύμφωνα με τα παρακάτω ποσοστά: (1)Στρατός Ξηράς 60% (2)Πολεμικό Ναυτικό 22% (3)Πολεμική Αεροπορία 18%. γ)Αξιωματικοί Αδελφές Νοσοκόμες που ονομάστηκαν Ανθυπολοχαγοί κατά τα έτη 1982 και 1983, κατανέμονται αριθμητικά στους τρεις Κλάδους των Ενόπλων Δυνάμεων ως εξής: (1)Του έτους 1982: Στρατός Ξηράς: 9, Πολεμικό Ναυτικό: 3, Πολεμική Αεροπορία: 3. (2)Του έτους 1983: Στρατός Ξηράς: 12, Πολεμικό Ναυτικό: 3, Πολεμική Αεροπορία: 5. 2.Η ονομαστική κατανομή στους Κλάδους των Ενόπλων Δυνάμεων των Αξιωματικών Αδελφών Νοσοκόμων γίνεται με τη διαδικασία του άρθρ. 5 παρ. 1 του Νόμ. 1407/1983 ως εξής: α)Των Αξιωματικών Αδελφών Νοσοκόμων της παρ.1α του άρθρου αυτού όπως είχαν κατανεμηθεί και ενταχθεί στους τρεις Κλάδους των Ενόπλων Δυνάμεων πριν από την ενοποίηση. β)Των Αξιωματικών Αδελφών Νοσοκόμων της παρ. 1β του άρθρου αυτού σύμφωνα με τα παρακάτω κριτήρια που λαμβάνει υπόψη το Συμβούλιο Αρχηγών Γενικών Επιτελείων: (1)Το χρόνο προϋπηρεσίας κάθε Αξιωματικού Αδελφής Νοσοκόμου σε κάθε Κλάδο των Ενόπλων Δυνάμεων. (2)Την επιθυμία κάθε Αξιωματικού Αδελφής Νοσοκόμου σε συνδυασμό με σοβαρούς λόγους όπως ο γάμος με Αξιωματικό του Κλάδου στον οποίο επιθυμεί να ενταχθεί ή σοβαροί λόγοι υγείας των μελών της οικογενείας της. (3)Την αρχαιότητα σε περίπτωση σύμπτωσης του χρόνου υπηρεσίας ή επιθυμιών ή χρόνου υπηρεσίας και επιθυμιών. γ)Των Αξιωματικών Αδελφών Νοσοκόμων της παρ. 1γ του άρθρου αυτού όπως κατανεμήθηκαν και τοποθετήθηκαν στους τρεις Κλάδους των Ενόπλων Δυνάμεων με τις σχετικές διαταγές του ΓΕΕΘΑ. Επετηρίδες – Οργανικές θέσεις Άρθρ.2.-1.Για κάθε Κλάδο των Ενόπλων Δυνάμεων δημιουργείται ξεχωριστή Επετηρίδα των Αξιωματικών Αδελφών Νοσοκόμων που εντάσσονται σ’ αυτόν αντίστοιχα, η δε εγγραφή τους σ’ αυτή γίνεται κατά βαθμό και με βάση τη σειρά αρχαιότητας που έχουν στην Κοινή Επετηρίδα του Κοινού Σώματος. 2.Οι οργανικές θέσεις του Κοινού Σώματος των Αξιωματικών Αδελφών Νοσοκόμων, κατανέμονται στους τρεις Κλάδους των Ενόπλων Δυνάμεων, σύμφωνα με τη διαδικασία των διατάξεων του Ν.Δ. 412/1974 (ΦΕΚ 136/74 Τ.Α΄). Κατάργηση της Διεύθυνσης Αδελφών  Νοσοκόμων του ΓΕΕΘΑ Άρθρ.3.-1.Η Διεύθυνση Αδελφών Νοσοκόμων του ΓΕΕΘΑ καταργείται από της δημοσίευσης του Π.Δ/τος στην Εφημερίδα της Κυβέρνησης για την ονομαστική κατανομή των Αξιωματικών Αδελφών Νοσοκόμων και οι αρμοδιότητές της μεταβιβάζονται στις αντίστοιχες Διευθύνσεις Υγειονομικού των Κλάδων των Ενόπλων Δυνάμεων. Κατανομή Αποφοίτων Σχολής Αξιωματικών  Αδελφών Νοσοκόμων-Σχολής Εφαρμογής  Υγειονομικού Άρθρ.4.-1.Οι μαθήτριες της Σχολής Αξιωματικών Αδελφών Νοσοκόμων και της Σχολής Εφαρμογής Υγειονομικού που φοιτούν σ’ αυτές κατά τη δημοσίευση του Δ/τος αυτού, κατανέμονται αριθμητικά στους Κλάδους των Ενόπλων Δυνάμεων, σύμφωνα με τα παρακάτω ποσοστά: α)Από αυτές που εισήχθησαν στη Σχολή το έτος 1980:Στρατός Ξηράς: 42%, Πολεμικό Ναυτικό: 16%, Πολεμική Αεροπορία: 42%. β)Από αυτές που εισήχθησαν στη Σχολή το έτος 1981: Στρατός Ξηράς: 55%, Πολεμικό Ναυτικό: 19%, Πολεμική Αεροπορία: 26%. (Μετά τη σελ. 1272(β)  Σελ. 1272,01 Τεύχος Ζ62-Σελ. 121 Γυναίκες Νοσοκόμοι 36.Ο.δ.21 γ)Από αυτές που εισήχθησαν στη Σχολή το έτος 1982:Στρατός Ξηράς: 58%, Πολεμικό Ναυτικό: 14%, Πολεμική Αεροπορία: 28%. δ)Από αυτές που εισήχθησαν στη Σχολή το έτος 1983:Στρατός Ξηράς: 61%, Πολεμικό Ναυτικό: 14%, Πολεμική Αεροπορία: 25%. 2.Η ονομαστική κατανομή των αποφοίτων της προηγουμένης  παρ. 1  του  άρθρου  αυτού  του  Δ/ τος αυτού γίνεται με βάση το επιλογικό μέτρο τετράδων ή πεντάδων ή εξάδων από επιτροπή που προβαίνει στην κλήρωση του επιλογικού μέτρου και με κριτήριο την επιθυμία τηρουμένης της σειράς αρχαιότητας, κατ’ ανάλογη εφαρμογή της με αριθ. Φ.331.71/25/580944/68/ΥΕΘΑ/ΓΕΣ/3 ο  ΕΓ/VII απόφασης του Υπουργού Εθνικής Άμυνας. (ΦΕΚ 99/1968 Τεύχος Α΄). 3.Η Επιτροπή είναι πενταμελής και αποτελείται από τη Διοικητή της Σχολής Αξιωματικών Αδελφών Νοσοκόμων ως προέδρου, μιας ανωτέρου βαθμού Αξιωματικού Αδελφής Νοσοκόμου της Σχολής και τριών ακόμα Αξιωματικών Νοσοκόμων, μιας από κάθε Κλάδο των Ενόπλων Δυνάμεων, ως μελών, οριζόμενες με πρόταση του αρμόδιου Γενικού Επιτελείου. Ως γραμματέας χρησιμοποιείται κατώτερος Αξιωματικός Αδελφή Νοσοκόμος από αυτές που υπηρετούν στη Σχολή Αξιωματικών Αδελφών Νοσοκόμων. 4.Η Επιτροπή καταρτίζει ξεχωριστούς πίνακες, έναν για κάθε Κλάδο των Ενόπλων Δυνάμεων τους οποίους διαβιβάζει στα αρμόδια Γενικά Επιτελεία για την κατάταξή τους και ονομασία τους στο βαθμό της Δοκίμου Αξιωματικού (Ανθυπασπιστή). 5.Για τις Δόκιμες Αξιωματικούς (Ανθυπασπιστές) που αποφοιτούν από τη Σχολή Εφαρμογής Υγειονομικού το έτος 1984, εφαρμόζεται το παραπάνω σύστημα του άρθρου αυτού. Λοιπές Λεπτομέρειες Άρθρ.5.-1.Εκκρεμείς υποθέσεις Αξιωματικών Αδελφών Νοσοκόμων, που αποστρατεύτηκαν από την ενοποίηση του Σώματος Αξιωματικών Αδελφών Νοσοκόμων μέχρι τη δημοσίευση του Δ/τος αυτού, εξετάζονται από τον Κλάδο των Ενόπλων Δυνάμεων που ανήκουν πριν από τη σύσταση του Κοινού Σώματος και σε περίπτωση που αυτές εξήλθαν από τη Σχολή Αξιωματικών Αδελφών Νοσοκόμων μετά την ενοποίηση του Σώματος, εξετάζονται από το Γενικό Επιτελείο Στρατού. 2.Η υγειονομική περίθαλψη των Αξιωματικών Αδελφών Νοσοκόμων και των μελών των οικογενειών τους, παρέχεται από τον Κλάδο των Ενόπλων Δυνάμεων στον οποίο εντάσσονται. Σελ..1272,02 Τεύχος Ζ62-Σελ. 122 Κατάργηση Διατάξεων. Άρθρ.6.-Κάθε γενική ή ειδική διάταξη που είναι αντίθετη με τις διατάξεις του Π.Δ/τος αυτού, καταργείται. Ισχύς Άρθρ.7.-Η ισχύς αυτού του Π.Δ/τος αρχίζει από τη δημοσίευσή του στην Εφημερίδα της Κυβέρνησης. 36.Ο.δ.21 Γυναίκες Νοσοκόμοι 